Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: 3. melléklet a 219/2011. (X. 20.) Korm. rendelethez
Paragraph Index: 427

h) a védekezésbe bevonható (nem közvetlenül erre a célra létrehozott) belsõ és a külsõ erõket és eszközöket. A belsõ védelmi tervben az itt bemutatott információkat kell felhasználni. 1.8. A biztonsági irányítási rendszer 1.8.1. A biztonsági jelentésnek szerves része a biztonsági irányítási rendszer, amely kiterjed az eljárási rendre, a szervezeti felépítésre, a felelõsségi körökre és feladatokra kiterjedõ összefoglaló módon történõ bemutatására. 1.8.2. Az üzemeltetõ a biztonsági irányítási rendszert beépíti a veszélyes anyagokkal foglalkozó üzem általános vezetési rendszerébe. 1.8.3. A biztonsági jelentésben az üzemeltetõ bemutatja a biztonsági irányítási rendszer szervezeti felépítését. A leírásban a szervezet minden szintjén megjelöli a veszélyes anyagokkal kapcsolatos súlyos balesetek megelõzésébe és az ellenük való védekezés irányításába, végrehajtásába bevont személyeket, azok feladat- és hatáskörét, felkészítésükhöz szükséges követelményeket és erõforrásokat. 1.8.4. Az elvégzett veszélyazonosítás és kockázatelemzés eredményei alapján az üzemeltetõ kialakítja, felülvizsgálja és szükségszerint kiegészítia biztonságiirányításirendszernormáit:kidolgozza,kiegészítiés alkalmazzaa biztonságos üzemre vonatkozó technológiai leírásokat, utasításokat és más szabályzókat. A normák kialakításába – az õket érintõ területeken és mértékben – a végrehajtó személyzetet is bevonja. Részükre a megfelelõ feltételeket és felkészítést biztosítja. A normarendszerben figyelembe veszi a normálüzemi technológiákat, a leállításokat, az indításokat, a berendezések karbantartását és a technológiai veszélyhelyzeteket is. A biztonsági irányítási rendszer normáit megismerteti a fenti tevékenységekben érintett személyekkel is. 1.8.5. Az üzemeltetõ figyelmet fordít a berendezésekben, a tárolóeszközökben és a gyártásban végrehajtott változtatásokra. E változtatásoknak a biztonságra vonatkozó vetületeit már a változtatások tervezése és kivitelezése során elõzetesen figyelembe veszi. 1.8.6. A veszélyes anyagokkal kapcsolatos súlyos balesetek megelõzésével kapcsolatosan kitûzött célok elérésének folyamatos vizsgálata érdekében az üzemeltetõ módszereket dolgoz ki, és ezek szerint cselekszik. A megelõzéssel kapcsolatos feladatok végrehajtásának helyzetét folyamatosan értékeli. A hiányosságokat feltárja, és kialakítja az azok kiküszöböléséhez szükséges módszereket. A feladatok érintik a jelentési rendszert is, amelyben az üzemeltetõ a veszélyes anyagokkal kapcsolatos súlyos balesetekrõl vagy eseményekrõl ad tájékoztatást. A jelentésekben külön figyelmet érdemelnek az olyan baleseti események, amelyek a biztonsági rendszer zavarait mutatják. Az ilyen események hátterét feltárja, tapasztalatait értékeli, a következtetéseket levonja, és ezek alapján intézkedik a megelõzéssel vagy az elhárítással kapcsolatban szükségessé vált feladatokra. 1.8.7. Amennyiben az üzemeltetõ a biztonsági irányítási rendszerrõl – arra hivatott és a nemzetközi gyakorlatban elfogadott – minõségtanúsító szervezet által a biztonsági irányítási rendszer mûködtetésének minõsítését is magában foglaló tanúsítványát mellékeli a biztonsági jelentés hatóság részére történõ megküldésekor, akkor a biztonsági irányítási rendszer 1.8.3–1.8.6. szerinti bemutatását nem kell megküldeni, de azokat a hatóság kérésére hozzáférhetõvé kell tenni. 1.9. A biztonsági jelentésnek tartalmaznia kell az elkészítésébe bevont szervezetek megnevezését. 1.10. A veszélyes anyagokkal foglalkozó üzem, vagy a veszélyes anyagokkal foglalkozó létesítmény építési engedélyezési eljárásával (beleértve a jelentõs bõvítést is) egy idõben a hatósághoz benyújtandó biztonsági jelentés tartalma:

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes